cyanic-selkie/wikianc huggingface dataset:
கழியலாட்டம்
கழியல் ஆட்டம் என்பது, தமிழர் ஆடற்கலைகளுள் ஒன்றாகும். கம்பு கழி என்றும் சொல்லப்படுவது உண்டு. என்வே கழியை கையில் கொண்டு ஆடுவதால் கழியலாட்டம் என்று பெயர்பெறுகிறது. மேலும் களியலாட்டம், கழலடி, களல் எனப்பல்வேறு பெயர்களில் அழைக்கப்படுகிறது. மலையாளத்தில் கோல்களி, கோலடிக்களி, கோலடி, கம்புக்களி, வெட்டும்தட என அழைக்கிறார்கள். இக்கலை போர்க்கலை, தற்காப்புக்கலை போன்ற தன்மையுடையது. திருநெல்வேலி, தூத்துக்குடி, கன்னியாகுமரி ஆகிய மாவட்டங்களில் இக்கலை உள்ளது. உவரியில் வாழும் பரதவர் இன மக்கள் இக்கலையை ஆடுகின்றனர். அதற்குப் பரதவர் கழியல் என்று பெயர். கழியல் ஆட்டம் தொடக்க நிலை, தயார் நிலை, சாதாரண நிலை, வேக ஆட்ட நிலை, மின்னல் வேக ஆட்ட நிலை, இறுதி ஆட்ட நிலை என ஆட்ட வகைகள் உண்டு. எட்டு, பத்து, பனிரெண்டு, பதினாறு என இரட்டைப்பட எண்ணிக்கையிலேயே ஆடுவர். ஏனெனில் இரண்டு இரண்டு பேர் ஒருவருக்கொருவர் எதிரெதிர் நிலையில் பார்த்துக்கொண்டு வட்டவடிவத்தில் நின்று ஆடுவர். பாடல்கள், இசைக்கருவிகளின் பின்னணி ஆகியவற்றிற்கு தக்கவாறு ஆடுவர். முதன்மையான இசையாக கழியல் கம்புகளிலிருந்து எழும் ஓசையே அமையும்.
மேற்கோள்கள்
பகுப்பு:தமிழர் ஆடற்கலைகள்
சாங்கி கடலோர பூங்கா
சாங்கி கடலோர பூங்கா, சிங்கப்பூரில் உள்ள கடலோர பூங்காவாகும். 28 ஹெக்டேர் நிலப்பரப்பில் அமைந்து உள்ள இந்த பூங்கா சிங்கப்பூரின் பழமையான பகுதிகளில் ஒன்றாகும். சாங்கி முனையம் தொடங்கி சாங்கி பெர்ரி சாலை வரை சுமார் 3.3 கிலோ மீட்டார் தொலைவிற்கு இந்த பூங்கா அமைந்து இருக்கிறது.
இங்கு செல்ல
சாங்கி கடலோர பூங்காவிற்கு செல்ல எஸ்.பி.எஸ் போக்குவரத்து கழகத்தின் சேவை எண் 9, 19 ,89 ஆகிய பேருந்துகளில் பயணிக்கலாம். இந்த பேருந்துகளை எடுப்போர் நிகோல் டிரைவ் பேருந்து நிறுத்தத்தில் இறங்க வேண்டும். மற்ற சேவை என்கலான 2, 29, 59, 109 போன்றவற்றை எடுப்போர் சாங்கி கிராமத்தில் இறங்கி ஐந்து நிமிடத்தில் நடந்து இந்த கடற்கரையை அடையலாம்.
கடற்குதிரை கண்காணிப்பு திட்டம்
2009 ஆம் ஆண்டு மே மாதம் முதல், தேசிய பல்லுயிர்மக் கழகம், தேசிய பூங்கா வாரியம் ஆகியவற்றின் தொண்டூழியர்கள் இணைந்து இங்கு கடல் குதிரையின் வாழ்வாதாரத்தைப் பற்றி ஆராய்ச்சி மேற்கொள்கின்றனர். கடற்குதிரை பாதுகாப்பு திட்டத்தின் கீழ இங்கு அவற்றின் எண்ணிக்கை, வளர்ச்சி மற்றும் குழாய்மீன்கள் பற்றியும் ஆராய்ச்சி நடைபெறுகிறது.
வெளி இணைப்புகள்
பகுப்பு:சிங்கப்பூரின் கடற்கரைகள் பகுப்பு:சிங்கப்பூர் பூங்காக்கள்
கண்வர்
கண்வ மகரிஷி (ஆங்கிலம் : Kanva) (சமசுகிருதம்: कण्‍व ), பண்டைய இந்தியாவின் ரிக் வேதகால முனிவர்களில் ஒருவர். அங்கரிசரின் மகன். கன்வ முனிவரின் ஆசிரமம் உத்தரகாண்ட் மாநிலத்தின் மாலினி ஆற்றாங்கரையில், கோட்துவாரா எனுமிடத்தில் அமைந்துள்ளது. இவரே த்ரேதா யுகத்தை சேர்ந்த சகுந்தலையை வளர்த்தவர் ஆவார்.
வெளி இணைப்புகள்
பகுப்பு:இந்திய மெய்யியலாளர்கள் பகுப்பு:முனிவர்கள்
வேலூர் கலவரம் 1930–31
வேலூர் கலவரம் 1930-31 என்பது 1930-31 இல் இந்துக்களுக்கும் முஸ்லிம்களுக்கும் இடையில் தொடர்ச்சியாக நடந்த இனக் கலவரமாகும்.
நிகழ்வுகள்
1930 ஆம் ஆண்டு சூன் 8 ஆம் நாள் நடந்த மதக் கலவரம் இந்த கலவரங்களில் முதன்மையானது ஆகும். முஹர்ரம் ஊர்வலத்தை நடத்திய ஒரு முஸ்லீம் குழுவினர், இந்து கோவிலைக் கடக்கும்போது, கோவிலில் உள்ள இந்து வழிபாட்டாளர்களுக்கும் அவர்களுக்கும் இடையில் மோதல் உருவானது. <sup class="noprint Inline-Template" style="white-space:nowrap;">] கலவரம் வெடிப்பதற்கான காரணம் ஊர்வலத்தில் இருந்த ஒருவர் கோவிலில் இந்து தெய்வத்தை அவமதிக்கும் விதமான ஒரு சைகை செய்தார் என்று கூறப்பட்டது. கலவரத்தைத் தொடர்ந்து வடாற்காட்டில் உள்ள உதயேந்திரத்தில் கிறிஸ்தவர்களுக்கும் முஸ்லிம்களுக்கும் இடையே ஒரு சிறிய மோதல் ஏற்பட்டது. மதராசு நகரில் கலவரம் ஏதாவது ஏற்படுமோ என்ற அச்சம் இருந்தது மேலும் மதராசு மாகாணம் முழுவதும் பாதுகாப்பு கடுமையாக்கப்பட்டது.
1931 இல் வேலூரில் இரண்டாவது வகுப்புக் கலவரம் வெடித்தது. இது இந்திய தேசிய காங்கிரசு உறுப்பினர்களின் ஊர்வலம் மற்றும் மிலாதுன்-நபி கொண்டாட்டத்தின் ஒரு பகுதியான முஸ்லீம்களின் ஊர்வலம் ஆகியவற்றுக்கு இடையிலான மோதலில் தோன்றியது. கலவரக்காரர்களைத் தூண்டியதாகக் கூறப்படும் முஸ்லீம் தலைவர் ஜனாப் அப்துல் ஜாபரின் வீடு 200 க்கும் மேற்பட்ட இந்துக்களின் கும்பலால் தீக்கிரையாக்கப்பட்டது, ஆனால் பெரும் அழிவிலிருந்து காப்பாற்றப்பட்டது. 1931 ஆகத்தில் இந்து பண்டிகை ஒன்றின்போது மூன்றாவது கலவரம் வெடித்தது.
குறிப்புகள்
பகுப்பு:தமிழ்நாட்டில் குற்றங்கள் பகுப்பு:தமிழ்நாட்டு சமூக வரலாறு பகுப்பு:வேலூர் மாவட்டம் பகுப்பு:இந்தியாவில் கலவரங்கள்
சாக்கு ஓட்டம்
சாக்கு ஓட்டம் விளையாட்டுப் போட்டிகளில் ஒன்று. விளையாட்டுப் போட்டியன்று பள்ளிகளில் மாணவர்களும், விழாக்காலங்களில் சங்கங்களில் உறுப்பினர்களும் பங்கேற்பர். கீழிருந்து இடுப்பு வரை சாக்குகளைப் போர்த்திக் கொண்டு கைகளால் பிடித்தபடி, தாவித் தாவி இலக்கை அடைய வேண்டும். கீழே விழுபவர் ஆட்டத்தில் இருந்து நீக்கப்படுவார். முதலில் இலக்கை அடைபவர் வெற்றியாளர் ஆவார். குறைந்த நீளத்திற்கு இந்தப் போட்டி நடைபெறும். இந்த போட்டி தமிழ்நாட்டில் நடைமுறையில் உண்டு.
பகுப்பு:விளையாட்டுகள்
வேலாயுதம் பாளையம் பாம்பாளம்மன் கோயில்
வேலாயுதம் பாளையம் பாம்பாலம்மன் கோயில் தமிழ்நாட்டில் கரூர் மாவட்டம், வேலாயுதம் பாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் ஆண்டுத் திருவிழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அ. அய்யாசாமி
பேராசிரியர் அ.அய்யாசாமி   (பிறப்பு: மார்ச் 1 1940, மறைவு: ஜூன் 16, 2019) என்பவர் ஒரு தமிழ் எழுத்தாளர். ஈரோடு மாவட்டம் புஞ்சைப் புளியம்பட்டி எனும் ஊரில் பிறந்தவர். பள்ளி ஆசிரியராகவும், தலைமை ஆசிரியராகவும், கல்லூரிப் பேராசிரியராகவும் பணியாற்றியவர். முல்லைச்சரம், தாமரை, கல்கி, கணையாழி போன்ற இதழ்களில் கதை, கட்டுரை, கவிதைகள் என பல எழுதியுள்ளார். கதிரொளி, Leslie Amarson, A S Mee என்ற புனைபெயர்களில் கட்டுரைகளும், சுபத்ரா அய்யாசாமி என்ற பெயரில் சிறுகதைகளும், வித்தகன் என்ற புனைபெயரில் தாமரை இதழில் விமர்சனக் கட்டுரைகளையும் எழுதினார்.
அகில இந்திய வானொலியிலும் பல நிகழ்ச்சிகளை நடத்தியிருக்கிறார், அறிவியல் நெடுந்தொடரை எழுதியிருக்கிறார். ஆங்கிலம் தமிழ் இரு மொழிகளிலும் புலமைபெற்றவர், பல மொழிபெயர்ப்புகளையும் செய்திருக்கிறார்.
இவர் எழுதிய வைக்கம் எனும் நூல் தமிழ் வளர்ச்சித் துறையின் 2008 ஆம் ஆண்டுக்கான சிறந்த நூல்களில் நாடகம் வகைப்பாட்டில் பரிசு பெற்றிருக்கிறது.
மேற்கோள்கள்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1940 பிறப்புகள் பகுப்பு:ஈரோடு மாவட்ட நபர்கள்
திருப்பணிப்பேட்டை சுந்தரேசுவரர் கோயில்
திருப்பணிப்பேட்டை சுந்தரேசுவரர் கோயில் திருவாரூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் திருவாரூர் மாவட்டத்தில் கமலாபுரம் அருகில் அமைந்துள்ளது.
இறைவன், இறைவி
இக்கோயிலின் மூலவராக சுந்தரேசுவரர் உள்ளார். இங்குள்ள இறைவி அன்னபூரணி ஆவார். இறைவன் மேற்கு பார்த்த நிலையிலும், இறைவி கிழக்கு பார்த்த நிலையிலும் உள்ளனர்.
அமைப்பு
இக்கோயிலின் திருச்சுற்றில் விநாயகர், வள்ளி தெய்வானையுடன் கூடிய சுப்பிரமணியர், மகாலட்சுமி ஆகியோர் உள்ளனர். சண்டிகேசுவரர், நவக்கிரகங்கள், தட்சிணாமூர்த்தி உள்ளிட்டோர் காணப்படுகின்றனர். அனைத்து கடவுள்களையும் வணங்கியபின் நந்தவனம் செல்லும் வகையில் வழி அமைக்கப்பட்டுள்ளது.
திருவிழாக்கள்
பிரதோஷம், அமாவாசை, ஆருத்ரா தரிசனம், பங்குனி உத்திரம், சிவராத்திரி, மாசி மகம் போன்ற விழாக்கள் இக்கோயிலில் கொண்டாடப்படுகின்றன.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
செயலி (கணினியியல்)
செயலி (Method) அல்லது செயற்கூறு ஒரு பொருள் செய்யக்கூடிய செய்கையை விபரிக்கும் நிரல் துண்டு ஆகும். அதாவது ஒரு செயலை அல்லது வினையை செய்ய வல்ல ஆணைத்தொடர்கள் செயலி ஆகும். இவை பிரதானமாக நான்கு வகைப்படுகின்றன.
பகுப்பு:நிரலாக்கம் பகுப்பு:பொருள் நோக்கு நிரலாக்கம் பகுப்பு:செயலிகள்
Funktion (programmering)
சௌராட்டிரம் (இராகம்)
சௌராஷ்டிர இராகம் 17வது மேளகர்த்தா இராகமாகிய சூர்யகாந்தத்தின் ஜன்ய இராகம் ஆகும். பண்டைய தமிழிசைப் பண்களில் வியாழக்குறிஞ்சி என்னும் பெயருடன் அழைக்கப்படுகிறது. பக்தி சுவை மிக்க சுபகரமான இராகமானதால் இதை எப்போதும் பாடலாம்.
இலக்கணம்
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3) சுத்த மத்திமம் (ம1), பஞ்சமம், சதுஸ்ருதி தைவதம் (த2), கைசிகி நிஷாதம் (நி2), காகலி நிஷாதம் (நி3) ஆகிய சுரங்கள் வருகின்றன.
மேற்கோள்கள்
பகுப்பு:சூர்யகாந்தத்தின் ஜன்னிய இராகங்கள்
கன்னிவன புராணம்
கன்னிவன புராணம் என்னும் நூல் வீரைப் பரசமய கோளரி மாமுனி என்பவரால் பாடப்பட்டது. இந்த முனிவர் பூம்புலியூர் நாடகம் என்னும் நூலும் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர். இந்த நூல்களின் பெயர்களைக் கல்வெட்டுகளிலிருந்து மட்டுமே அறியமுடிகிறது. நூல் கிடைக்கவில்லை.
அடிக்குறிப்பு
பகுப்பு:12 ஆம் நூற்றாண்டுத் தமிழ் நூல்கள் பகுப்பு:ஆவண நூல்கள்
வடக்கு வாசல் செல்வி அம்மன்
thumb|right|[[விக்கிரமசிங்கபுரம் இல்லத்துப் பிள்ளைமார் சமுதாயத்திற்கு உடமையான வடக்கு வாசல் செல்வி அம்மன் கோயில்]] வடக்கு வாசல் செல்வி அம்மன் ஒரு நாட்டுப்புற காவல் தெய்வம். வடக்கு வாசல் செல்வி அம்மனை திருநெல்வேலி மாவட்டத்தில் வழிபடுகின்றனர். இந்த அம்மன், சில குறிப்பிட்ட சமூகங்களின் குலதெய்வம் ஆகும்.
நிலவும் நம்பிக்கை
பிராமணக் குடும்பத்தில் பிறந்த பெண் ஒருவர், சக்தியின் வடிவமாக தெய்வமாகிவிட்டதாக நம்பிக்கை நிலவுகிறது.
புராணக் கதை
அம்பிகை, காவல் தெய்வமான காளி அம்சத்தோடு வடக்குவாசல் செல்வியம்மன், நீலகண்டேஸ்வரி என்னும் இருவித கோலங்களில் கடையநல்லூரில் அருள்பாலிக்கிறாள்.
நீலமணிநாதரின் வடபுறத்தில், அம்பாளை வடக்குவாசல் செல்வி என்னும் பெயரில் நிர்மாணித்து பூஜித்தான். இவர்களை வணங்கி சாப விமோசனம் பெற்றான்.
வடக்குவாசல் செல்வியம்மன் பெயருக்கேற்றாற் போல் ஊரின் வடபுறத்தில், அமைந்துள்ளது. பத்ரகாளி அம்சத்தோடு செல்வியம்மனும், சக்தி அம்சத்தோடு நீலகண்டேஸ்வரி அம்மனும் வீற்றிருக்கின்றனர். செல்வியம்மனுக்கு "உத்ரதுவார பாலினி' என்ற பெயரும் உண்டு. எதிரெதிர் சந்நிதிகளில் இரு அம்மன்களும் இருக்கின்றனர். செல்வியம்மன் அசுர சக்தியை அழித்து பக்தர்களைக் காக்கும் விதத்தில் வலக்கையில் திரிசூலம் ஏந்தியிருக்கிறாள். இடக்கரத்தில் விபூதி கொப்பரை உள்ளது. தீராத பழிபாவத்தில் இருந்து பக்தர்களைக்காப்பதில்நிகரற்றவளாகத் திகழ்கிறாள்.
குறிப்பிடத்தக்க கோயில் உள்ள ஊர்கள்
அருவியூர் காளாப்பூர்
திருவிழாக் காலங்கள்
தை மாதம் மூன்றாம் செவ்வாய் அன்றும் அதற்கு அடுத்த தினமும் (புதன்கிழமை) 'கோயில் கொடை' நடத்தப்படும். விழாவிற்கு முதல்நாள் லலிதா சகஸ்ரநாம அர்ச்சனையும், குங்கும அபிஷேகமும் நடத்துவர். செவ்வாயன்று மதியம் வரை தொடர் அபிஷேகம் நடக்கும். செவ்வாய் அன்று இரவு தொடங்கி அதிகாலை வரை 'சாமக் கொடை' நடக்கிறது. இரவு 11 மணிக்கு அம்மனுக்கு சந்தன அலங்காரம் செய்வர்.
சாமக் கொடையின்போது 'ஆடு பலியிடுதலும்', 'அசைவப் படையலும்' நடைமுறையில் இக்கோவில்களிலும் உள்ளது. இந்த வழிபாடு, அம்மனுக்கு அல்ல; அம்மனின் காலடியில் கிடக்கும் அரக்கனுக்கு என்று சொல்லப்படுகிறது.
தீப்பந்தம் ஏந்தி, சாமி 'வேட்டைக்குப் போகுதல்', சாமி 'குறி சொல்லுதல்' போன்ற நம்பிக்கைச் செயல்பாடுகளும் இக்கோவில்களில் நடைமுறையில் உள்ளது. பொங்கல் வைத்தல், மாவிளக்கு வழிபாடு போன்றவையும் நடைமுறையில் உள்ளது.
சிறப்பு தினங்கள்
அனைத்து செவ்வாய், வெள்ளிக்கிழமைகளில் சிறப்பு வழிபாடு நடைபெறுகிறது.
வடசேரி பாம்பாலம்மன் கோயில்
வடசேரி பாம்பாலம்மன் கோயில் தமிழ்நாட்டில் கரூர் மாவட்டம், வடசேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இ. சி. இரகுநாதையர்
'''இ. சி. இரகுநாதையர்''' 1667 இல் இலங்கையில் முதன்முதலாக வாக்கிய பஞ்சாங்கத்தைக் கணித்து வெளியிட்டவரான இராமலிங்க முனிவரின் வழி வந்தவர். இவரது பாட்டனாரான சந்திரசேகர ஐயர் இரகுநாதையர் காலயுக்தி வருடம் (1858 - 1859) முதலும், பின்னர் இவரது தகப்பனார் இ. சிவராமலிங்கையர் ஜய வருடம் (1894 - 1895) முதலும் கணித்து வெளியிட்டுவந்த இப் பஞ்சாங்கத்தைப் பொறுப்பேற்று, விக்கிரம வருடம் (1940 - 1941) முதல் குரோதி வருடம் (1964 - 1965)வரை கணித்து வெளியிட்டார். இவர் யாழ்ப்பாணம் கொக்குவிலைச் சேர்ந்தவர்.
இவரது தந்தையார் காலத்தில் நிறுவப்பட்ட சோதிடப் பிரகாச அச்சியந்திரசாலை மூலமாகப் பஞ்சாங்கத்தை அச்சிட்டு வெளியிட்டு வந்தது மட்டுமன்றி வேறு பல நூல்களையும் வெளியிட்டுள்ளார்.
மா. பெருமாள்
'''மா. பெருமாள்''' மலேசியாவில் எழுத்தாளர்களுள் ஒருவராவராவார். லாபீஸ் மாயவன். முருகு மணாளன், லாபிஸான் போன்ற புனைப்பெயர்களில் எழுதிவரும் இவர் ஒரு ஓய்வு பெற்ற தமிழ்ப் பள்ளித் தலைமை ஆசிரியராவார்.
புலியூர் நாடகம்
புலியூர் நாடகம் என்னும் நூல் ‘வீரைப் பரசமய கோனேரி மாமுனி’ என்பவரால் பாடப்பட்டது. இந்த முனிவர் கன்னிவன புராணம் என்னும் நூலும் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர்.
கருவிநூல்
பகுப்பு:12 ஆம் நூற்றாண்டுத் தமிழ் நூல்கள்
மா. பெருமாள்
எழுத்துத் துறை ஈடுபாடு
1958 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள்
டி 4 செயல்
thumb|பொசனானிலுள்ள, போர்ட் 7 ல்,நச்சு வாயு செலுத்த பயன்படுத்தப்பட்ட இராணுவ கிடங்கு அறை எண் 17
டி 4 செயல்- (T4 Action- Euthanasia Program) வலியில்லா மரணம் விளைவித்தல், நாசி ஜெர்மனியில் இந்த செயல் மூலம் 1939 முதல் 1941 வரையிலுள்ள நாசி ஜெர்மனி காலத்தில் ஜெர்மனி மருத்துவர்களால் சுமார் 70,273 மக்கள் கொல்லப்பட்டனர். ஊனமானவர்கள், மன நோயால் பாதிக்கப்பட்ட யேர்மனியர்கள் இவ்வாறு கொல்லப்பட்டார்கள். இவர்களை உயர்ந்த யேர்மனிய மனித இனத்துக்குப் பொருத்தல் இல்லாதவர்கள் என்பதால் கொல்லப்பட வேண்டும் என்று நாசிகள் முடிவு செய்தனர். செப்டம்பர் 1, 1939 ல் வெளியிடப்பட்ட இட்லரின் ரகசிய சுற்றறிக்கையின்படி மிகவும் கொடிய தீர்க்க முடியாத நோயினால் பாதிக்கபட்டவர்கள் என்றும் மருத்துவர்களால் கைவிடப்பட்டவர்கள் என்றும் காரணம் காட்டி நச்சு வாயு செலுத்திக் கொல்லப்பட்டனர். அக்டோபர் 1941 ல் சுமார் 2,75000 மக்கள் டி 4 செயல் மூலம் கொல்லப்பட்டதாக தக்க சாட்சியங்களுடன் நியுரம்பெர்க் விசாரணை ஆணையம் உறுதி செய்தது. சங்கேத வார்த்தையான டி 4 என்பது டையர் கார்ட்டன்ஸ்டார்ப் 4 (பெர்லினுடைய ஒரு வீதியின் பெயர்) என்ற வார்த்தையின் சுருக்கமே. இந்த இடத்தில் இயங்கிவரும் மருத்துவக்குழுவுக்கே அந்த ரகசிய சுற்றறிக்கை சென்றது.
இவற்றையும் பார்க்க
பகுப்பு:நாசிசம் பகுப்பு:ஊனமுற்றோர்
கோபாலசிங்கம் சிறிதரன்
கோபாலசிங்கம் சிறிதரன் ஒரு மனித உரிமை செயற்பாட்டாளர். இவர் இலங்கை இனப்பிரச்சினையின் காரணமாக இலங்கை அரசும் ஈழப் போராளிகளும் செய்யும் மனித உரிமை மீறல்களை ஆவணப்படுத்தி, வெளிப்படுத்தி, தடுப்பதில் ஈடுபட்டு இருக்கின்றார்.
விருதுகள்
பன்னாட்டு மன்னிப்பு அவை, மனித உரிமைகள் கண்காணிப்பு உட்பட 11 முக்கிய பன்னாட்டு மனித உரிமைகள் அமைப்புகள் இணைந்து வழங்கும்  மனித உரிமைச் செயற்பாட்டாளர்களுக்கான 2007 ஆம் ஆண்டு மார்ட்டின் என்னல்ஸ் விருது இவருக்கு வழங்கப்பட்டுள்ளது. இதன இவர் புருண்டியைச் சேர்ந்த மற்றுமொரு மனித உரிமைச் செயற்பாட்டாளர்ரான கிளேவர் ம்போனிம்ப்பா, ராஜன் ஹூல் என்பர்களுடன் இணைந்து பெற்றுக் கொண்டார்.
வெளி இணைப்புகள்
பகுப்பு:தமிழ் மனித உரிமைச் செயற்பாட்டாளர்கள் பகுப்பு:இலங்கையின் மனித உரிமைச் செயற்பாட்டாளர்கள்
மங்கோலியர்களின் எழுச்சி: ஐந்து சீன ஆதாரங்கள்
மங்கோலியர்களின் எழுச்சி: ஐந்து சீன ஆதாரங்கள் (The Rise of the Mongols: Five Chinese Sources) என்பது ஒரு வரலாற்று நூல் ஆகும். இந்நூலை கிறித்தோபர் அட்வுட் என்கிற அமெரிக்க வரலாற்றாளர் எழுதியுள்ளார். இந்நூல் 2021ஆம் ஆண்டு வெளியிடப்பட்டது. சீனர்களின் பார்வையில் மங்கோலியர்களின் எழுச்சியைப் பற்றி இந்நூல் குறிப்பிடுகிறது. இந்நூலில் குறிப்பிடப்பட்டுள்ள ஐந்து சீன நூல்கள் முறையே,
உசாத்துணை
பகுப்பு:செங்கிஸ் கான் குறித்த நூல்கள்
2021 ஜம்மு காஷ்மீர் மறுசீரமைப்பு (திருத்த) வரைவுச்சட்டம்
2021 ஜம்மு காஷ்மீர் மறுசீரமைப்பு (திருத்தச்) சட்டம் (Jammu and Kashmir Reorganisation (Amendment) Bill, 2021), ஜம்மு காஷ்மீர் ஒன்றியப் பகுதியின் இந்திய ஆட்சிப் பணி அதிகாரிகள் தொகுப்பை (Cadre), அருணாச்சல பிரதேசம், கோவா, மிசோரம் மற்றும்  ஒன்றியப் பகுதிகளின் இந்திய ஆட்சிப் பணி அதிகாரிகளின் தொகுப்புடன்  இணைப்பதற்கான திருத்தச் சட்டத்தை 13 பிப்ரவரி 2021 சனிக்கிழமையன்று மக்களவையில் உள்துறை இணையமைச்சர் ஜி. கிஷன் ரெட்டியால் அறிமுகப்படுத்தப்பட்டது. விவாதத்திற்குப் பின் இந்த திருத்தச் சட்டம் மக்களவையில் பெரும்பான்மையான உறுப்பினர்களின் ஆதரவு நிறைவேற்றப்பட்டது.
முன்னதாக இந்த வரைவுச்சட்டம் 8 பிபரவரி 2021 அன்று மாநிலங்களவையில் அறிமுகம் செய்யப்பட்டது. விவாத்திற்குப்பின் இத்திருத்த வரைவுச் சட்டம் பெரும்பான்மை உறுப்பினர்களின் ஆதரவுடன் நிறைவேற்றப்பட்டது.
எதிர்ப்பு
இத்திருத்தச் சட்டத்தின் மூலம் ஜம்மு-காஷ்மீரை வளர்ச்சிக்கான பாதையில் கொண்டு செல்ல இந்திய அரசு செயல்பட்டு வருவதாக உள்துறை இணையமைச்சர் மக்களவையில் கூறினார். 2019 ஜம்மு காஷ்மீர் மறுசீரமைப்புச் சட்டத்தின் மூலம் இந்திய அரசியலமைப்புச் சட்டப் பிரிவு 370ஐ நீக்கிய பின் நடுவண் அரசால் கொண்டு வரப்படும் இந்த வரைவுச்சட்டத் திருத்தத்திற்கு இந்திய தேசிய காங்கிரசு கட்சியைச் சேர்ந்த எதிர்கட்சி தலைவர் ஆதிர் ரஞ்சன் சௌத்திரி கடுமையாக எதிரிப்பு தெரிவித்தார். மேலும் ஜம்மு-காஷ்மீர் ஒரு முக்கியமான மாநிலம் என்றும், இந்திய ஆட்சிப் பணி அதிகாரிகளை உள்ளூர் பகுதியினராகவும், உள்ளூர் பிரதேச அறிவுள்ள அதிகாரிகள் அங்கு நியமிக்கப்பட வேண்டும் என்றும் கூறினார்.
மேற்கோள்கள்
பகுப்பு:இந்தியாவில் சட்டம் பகுப்பு:இந்திய அரசின் சட்டங்கள் பகுப்பு:இந்திய அரசின் சட்டங்கள்
வீரைப் பரசமய கோளரி மாமுனி
வீரைப் பரசமய கோனேரி மாமுனி என்பவர் கன்னிவன புராணம், பூம்புலியூர் நாடகம் என்னும் நூல்களைப் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர்.
அடிக்குறிப்பு
பகுப்பு:தமிழ்ப் புலவர்கள்
தஸ்லிம் ஆரிப்
தஸ்லிம் ஆரிப் (Taslim Arif, பிறப்பு: மே 1 1954), இறப்பு மார்ச்சு 14. 2008) பாக்கித்தானியத் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும் இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1980 இல் பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1954 பிறப்புகள் பகுப்பு:2008 இறப்புகள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
அம்பு பறக்கும் அணில்
அம்பு பறக்கும் அணில், (Arrow flying squirrel) அணில் குடும்பத்தைச் சேர்ந்த கொறிணி ஆகும். இவை இந்தோனேசியாக்கூரிய அகணிய உயிரி ஆகும்.
நடத்தை
இது இரவு நேர செயல்பாடுடைய உயிரியும் மரங்களில் வாழக்கூடியதும் ஆகும். இது முதன்மை மற்றும் இரண்டாம் நிலை காடுகளில் காணப்படலாம். மரம் வெட்டுதல் மற்றும் விவசாயம் காரணமாக காடுகள் அழிக்கப்படுவதால் அபாயத்தில் உள்ளது.
வகைப்பாட்டியல்
1822-ல் விவரிக்கப்பட்ட சாம்பல்-கன்ன பறக்கும் அணில் (கை. லெபிடசு) இந்த சிற்றினத்துடன் தொடர்புடையது என்பதை தொகுதி பிறப்பு வரலாற்றுச் சான்றுகள் சுட்டிக்காட்டுகின்றன.
மேற்கோள்கள்
பகுப்பு:பறக்கும் அணில்கள் பகுப்பு:பறக்கும் விலங்குகள்
உத்தனப்பள்ளி திம்மராயசாமி கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அயலி
அயலி (Ayali) என்பது 2023 ஆம் ஆண்டு இந்தியத் தமிழ் மொழியில் வெளியாகியுள்ள குடும்ப இணையத் தொலைக்காட்சித் தொடராகும். இத்தொடரை ஜீ5 தொலைக்காட்சி அலைவரிசைக்காக முத்துக்குமார் எழுதி இயக்கியுள்ளார். இந்தத் தொடரின் முக்கிய கதாபாத்திரங்களில் அபி நட்சத்திரா, அனுமோல், மதன், லிங்கா மற்றும் சிங்கம்புலி ஆகியோர் நடித்துள்ளனர். எட்டு அத்தியாயத் தொடர்கள் ஜீ5 இல் 26 ஜனவரி 2023 அன்று திரையிடப்பட்டது.
கதைச்சுருக்கம்
வீரப்பண்ணை கிராமத்து பெண்களை ஒடுக்கும் 500 ஆண்டுகால கொடூரமான பழக்கவழக்கங்கள் மற்றும் மரபுகளை மீறி ஒரு இளம்பெண் (தமிழ்செல்வி) மருத்துவராக வேண்டும் என்ற கனவை நோக்கிய வாழ்க்கையைச் சுற்றியே கதை சுழல்கிறது.
தயாரிப்பு
ரேவா இசையமைக்க, வீணை மைந்தன், சச்சின் மற்றும் முத்துக்குமார் திரைக்கதை மற்றும் வசனம் எழுதிய இந்தத் தொடரை எஸ்ட்ரெல்லா ஸ்டோரிஸின் தயாரிப்பு நிறுவனத்தின் கீழ் குஷ்மாவதி தயாரித்துள்ளார்.
இந்த தொடரின் மூலம் முத்துக்குமார் வலைத் தொடரில் அறிமுகமாகியுள்ளார்.
நடிப்பு
தமிழ்ச்செல்வியாக அபி நட்சத்திரா நடித்துள்ளார். மலையாளத் திரைப்பட நடிகை அனுமோல்   தமிழ்ச்செல்வியின் தாயாக நடித்துள்ளார். மதன், லிங்கா, சிங்கம்புலி ஆகியோரும் துணைக் கதாபாத்திரங்களில் நடித்துள்ளனர். பகவதி பெருமாள், லட்சுமி பிரியா, ஸ்ம்ருதி வெங்கட் ஆகியோரும் சிறப்புத் தோற்ற நட்சத்திரங்களாக நடித்துள்ளனர்.
வெளியீடு
26 ஜனவரி 2023 புதன்கிழமை அன்று வெளியிடப்படுவதாக அறிவிக்கப்பட்டது. இந்தத் தொடர் தமிழ் மற்றும் தெலுங்கு மொழிகளில் ஜீ5 தொலைக்காட்சி இணைய அலைவரிசையில் வெளியிடப்படும்.
மேற்கோள்கள்
பகுப்பு:தமிழ் பரபரப்பூட்டும் தொலைக்காட்சி நாடகங்கள் பகுப்பு:தமிழ் வலைத் தொடர்கள்
செட்டிபுண்ணியம்
செட்டிபுண்ணியம் (Chettipunyam) என்பது தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 86 மீட்டர் உயரத்தில் அமைந்துள்ள செட்டிபுண்ணியம் பகுதியின் புவியியல் ஆள்கூறுகள், 12.7626°N, 80.0071°W ஆகும். சிங்கபெருமாள்கோவில், மறைமலைநகர், செங்கல்பட்டு, கூடுவாஞ்சேரி, வண்டலூர், பெருங்களத்தூர் மற்றும் தாம்பரம் ஆகியவை செட்டிபுண்ணியம் பகுதிக்கு அருகிலுள்ள சில முக்கிய புறநகர்ப் பகுதிகளாகும்.
யோக ஹயக்ரீவர் கோயில் என்றழைக்கப்படும் தேவநாதபெருமாள் கோயில், செட்டிபுண்ணியம் பகுதியில் அமைந்துள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
வெளி இணைப்புகள்
GeoHack - செட்டிபுண்ணியம்
பகுப்பு:காஞ்சிபுரம் மாவட்டத்தில் உள்ள கிராமங்கள்
சிவகார்த்திகேயன்
சிவகார்த்திகேயன் (Sivakarthikeyan, பிறப்பு: 17 பிப்ரவரி 1985) என்பவர் விஜய் தொலைக்காட்சியில் நிகழ்ச்சித் தொகுப்பாளராக இருந்தவரும், தமிழ்த் திரைப்பட நடிகரும் பாடலாசிரியரும் ஆவார்.
மேற்கோள்கள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:திருச்சி மக்கள் பகுப்பு:திருச்சி மாவட்ட நபர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள் பகுப்பு:தமிழ் மேடைச் சிரிப்புரையாளர்கள் பகுப்பு:தொலைக்காட்சித் தொகுப்பாளர்கள்
கனவகுப்பு
கனவகுப்பு என்னும் நூல் அருணகிரிநாதர் பாடினார் என அடைவாக்கப்பட்டுள்ளது. அருணகிரிநாதர் 18 திருவகுப்புகள் பாடியுள்ளார். இதனைக் கருத்தில் கொண்டு இதனையும் அருணகிரிநாதர் பாடினார் என்றனர்.
கனவகுப்பு நீண்டதொரு சந்தநூல். இதில் சாளுவத் திருமலைராயன் குறிப்பிடப்பட்டுள்ளான். இவன் காளமேகப் புலவரைப் போற்றிப் பாதுகாத்தவன். இவர்களது காலம் 15 ஆம் நூற்றாண்டு. அருணகிரிநாதரும் இதே நூற்றாண்டுதான் என்றாலும் திருமலைராயன் குறிப்பை உள்ளத்தில் கொண்டு இதனைக் காளமேகப்பலவர் பாடினார் எனக் கருதலாம்.
அடிக்குறிப்பு
பகுப்பு:15 ஆம் நூற்றாண்டுத் தமிழ் நூல்கள்
மண்டியா வட்டம்
ஊர்கள்
இந்த வட்டத்தில் கீலார, எச்.மல்லிகெரே, ஹுலிவான, ஹனகெரே, பி.கௌடகெரே ,கெஜ்ஜலகெரே, சீனிவாசபுரா, மங்கல, சந்தெகசலகெரே, கொத்தத்தி, பூதனஹொசூர், தக்கஹள்ளி, சிவள்ளி, ஹுள்ளேனஹள்ளி, காணதாளு, ஹொளலு, கன்னலி, கோபாலபுரா, சாதனூர், உம்மடஹள்ளி, பூதனூர், சந்தகாலு, துத்த, தூபினகெரே, யலியூர், இண்டவாளு, சுனகஹள்ளி, சிவபுரா, பசராளு, ஜி.மல்லிகெரே, முத்தேகெரே, ஹல்லேகெரே, தொட்டகருடனஹள்ளி, கெரகோடு, ஆலகெரே, உப்புருகனஹள்ளி, முதகந்தூரு, பேவுகல்லு, பி.ஹொசூர், ஹொடாகட்டா, மாரகௌடனஹள்ளி, பணகனஹள்ளி ஆகிய ஊர்கள் அமைந்துள்ளன.
சான்றுகள்
பகுப்பு:மண்டியா மாவட்டம்
நானே என்னுள் இல்லை
இசை
இப்படத்தில் நாயகனாக அறிமுகமான அம்ரேஷ் கணேஷ் இப்படத்தில் இசையமைப்பாளரகவும் அறிமுகமாகி இசையமைத்தார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2010 தமிழ்த் திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:சரண்யா பொன்வண்ணன் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:கே. பாக்யராஜ் நடித்த திரைப்படங்கள்
திருமலைராயன்
திருமலைராயன் என்பவன் ஒரு வள்ளல். அரசன். சாளுக்கிய சோழர் மரபில் வந்தவன். காளமேகப் புலவரைப் போற்றிப் பாதுகாத்தவன். காலம் 15 ஆம் நூற்றாண்டு. காளமேகப் புலவரின் பாடலொன்றில் இது கூறப்படிவதைக் காணலாம்.
அடிக்குறிப்பு
பகுப்பு:சிற்றரசர்கள்
வேலூர் திருவேங்கடமுடையான் பஜனை கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ராமர் பட்டாபிஷேகம் படம் சன்னதியும், விநாயகர், ஓயிலாலபரமேஸ்வரி, சிறியசிவன், சிறியநந்தி, நவகிரகம், சிறியசிம்மம், பளிபீடம், கல்நாகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. பங்குனி ( ஸ்ரீ ராம நவமி ) மாதம் முக்கிய திருவிழா நடைபெறுகிறது. தை பொங்கல் மாதம் திருவிழா நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மத்தூர் வட்டம்
கர்நாடகத்தின் மண்டியா மாவட்டத்தில் மத்தூர் வட்டம் அமைந்துள்ளது.
ஊர்கள்
மத்தூர் வட்டத்தில் எஸ்.ஐ.ஹொன்னலகெரே, கொக்கரெபெள்ளூர், சிக்கரசினகெரே, தொட்டரசினகெரே, மெணஸகெரே, கே.எம்.தொட்டி, ஆதகூர், நிடகட்டா, ஹெம்மனஹள்ளி, கொப்ப, பெசகரஹள்ளி, முடினஹள்ளி, கொரவனஹள்ளி, வைத்யநாதபுரா, கெஸ்தூர், நம்பிநாயகனஹள்ளி, சாதொளலு, நகரகெரே, அரளகுப்பே, கூளகெரே, தொரே பொம்மனஹள்ளி, அண்ணூர், கௌட்லெ, பெக்களலெ, கிரங்கூர், ஹொசகாவி, தரமண கட்டே, காடுகொத்தனஹள்ளி, ஆபலவாடி, சாமனஹள்ளி, மரளிக, கெஜ்ஜலகெரே, கதலூரு, சோமனஹள்ளி, அருவனஹள்ளி உள்ளிட்ட ஊர்கள் உள்ளன.
சான்றுகள்
பகுப்பு:மண்டியா மாவட்டம்
தேசிய நீதிபதிகள் நியமன ஆணையம்
தேசிய நீதிபதிகள் நியமன ஆணையச் சட்ட வரைவு, 2014 (National Judicial Appointments Commission Bill, 2014) இந்தியாவில் உயர்நிலை நீதிபதிகளை நியமிக்கவும் பதவி உயர்வு மற்றும் இடம் மாற்றம் செய்யவும் உருவாக்கப்படவுள்ள தேசிய நீதிபதிகள் நியமன ஆணையத்தின் செய்முறைகளை வரையறுக்கும் சட்ட வரைவு ஆகும். இந்தச் சட்ட வரைவு ஆகத்து 13, 2014 அன்று எதிர்ப்பு ஏதும் பதிவாகாமல் ,367 பேர் ஆதரவுடன் மக்களவையாலும் ஆகத்து 14, 2014 அன்று  மாநிலங்களவையாலும் நிறைவேற்றப்பட்டது. இத்தகைய நீதிபதிகள் நியமன முறைமையை உருவாக்கும் அதிகாரத்தை இந்திய அரசியலமைப்பு வழங்கும் வகையில் 99ஆவது அரசமைப்பு திருத்த சட்டவரைவும் இதே நாட்களில் நிறைவேற்றப்பட்டன. இந்தச் சட்டவரைவு மூலம் இதுகாறும் நடைமுறையில் உள்ள நீதிபதிகள் தேர்வுக் குழுவிற்கு (collegium) மாற்றாக  தேசிய நீதிபதிகள் நியமன ஆணையம் உருவாக்கப்படுகிறது. இந்த சட்ட வரைவுகளில் ஆணையத்தின் உறுப்பினர்களின் தகுதிகள், எண்ணிக்கை போன்ற விவரங்களும் ஆணையத்தின் செய்முறைகள், அதிகாரங்களும் வரையறுக்கப்பட்டுள்ளன. .
நீதிபதிகள் நியமன ஆணைய மசோதாவுக்கு குடியரசுத் தலைவர் பிரணாப் முகர்ஜி ஒப்புதல் அளித்துள்ளார். உச்சநீதிமன்றம், மற்றும் உயர் நீதிமன்றங்களின் நீதிபதிகளை தேர்வு செய்ய அமைக்கப்படும் ஆணயத்திற்கு, உச்சநீதிமன்ற தலைமை நீதிபதி தலைவராக இருப்பார். 6 பேர் கொண்ட இந்த ஆணையத்தில், இந்திய அரசின் சட்ட அமைச்சர், உச்சநீதிமன்ற நீதிபதிகள் இருவர், சட்ட நிபுணர்கள் இருவர் இடம் பெறுவர். .
தீர்ப்பு
நீதிபதிகள் நியமன ஆணையம் அரசியல் அமைப்புச் சாசனத்திற்கு எதிரானது என உச்ச நீதிமன்றத்தின் அரசியல் சாசன அமர்வு,  16 அக்டோபர் 2015 அன்று தீர்ப்பு வழங்கியது.
பாண்டியர் கலை மற்றும் கட்டிடக்கலை
alt=|வலது|thumb|300x300px| கி.பி. 8 ஆம் நூற்றாண்டய பாண்டிய கட்டடக்கலையில் உள்ள [[கழுகுமலை வெட்டுவான் கோயில் ]] பாறைக் குடைவுகள் மற்றும் கட்டுமானக் கோயில்கள் போன்றவை பாண்டியர் கலை மற்றும் கட்டிடக்கலைகளில் குறிப்பிடத்தக்க பகுதியாகும். விமனம் மற்றும் மண்டபம் ஆகியவை துவக்கக்கால பாண்டியர் கோவில்களின் அம்சங்கள் ஆகும். இவர்கள் கட்டிய சிறிய கோயில் குழுக்கள் தமிழ்நாட்டின் திருச்சிராப்பள்ளி மாவட்டத்தில் காணப்படுகின்றன. சிவன் கோயில்களில் மகா மண்டபத்தின் முன் நந்தியின் சிற்பம் உள்ளது. பாண்டியர் ஆட்சியின் பிற்கால கட்டங்களில், நேர்த்தியான சிற்பமாக உருவப்பட்ட சிலைகள், விமானங்களில் கோபுரங்கள் உருவாக்கப்பட்டன. கோபுரங்கள் கோயில்களின் செவ்வக நுழைவாயில் ஆகும்.
தேசிய நீதிபதிகள் நியமன ஆணையம்
விமர்சனங்கள்
உச்ச நீதிமன்றத்தின் இத்தீர்ப்பு நாடாளுமன்ற இறையாண்மைக்கு பின்னடைவை ஏற்படுத்தியுள்ளது என இந்திய அரசின் அமைச்சர் இரவி சங்கர் பிரசாத் கருத்து தெரிவித்துள்ளார்.
வெளி இணைப்புகள்
பகுப்பு:இந்தியாவில் சட்டம் பகுப்பு:இந்திய நடுவண் அரசுச் சட்டங்கள் பகுப்பு:இந்திய உச்ச நீதிமன்றம்
பாண்டியர் கலை மற்றும் கட்டிடக்கலை
வரலாறு
வலது|thumb| நான்கு கைகள் கொண்ட [[விஷ்ணு, பாண்டிய கலை வேலைப்பாடு, கி.பி 8 முதல் 9 ஆம் நூற்றாண்டு.]]
மற்றவை
alt=|மையம்|thumb|700x700px| [[கழுகுமலை சமணர் படுகைகள், பாண்டிய பேரரசர் பரந்தக நெடுஞ்சடையன் காலம் (பொ.ச. 768-800) காலம்]]
குறிப்புகள்
பகுப்பு:இந்தியாவில் சிற்பக்கலை பகுப்பு:தமிழர் கட்டிடக்கலை பகுப்பு:இந்தியக் கலை பகுப்பு:தமிழர் கலைகள் பகுப்பு:பாண்டியர்
காட் ஆஃப் வார் II
காட் ஆஃப் வார் II சிறந்த பிளேஸ்டேஷன் 2 மற்றும் அதிரடி விளையாட்டுகளில் ஒன்றாகப் பாராட்டப்பட்டது, மேலும் கோல்டன் ஜாய்ஸ்டிக் விருதுகளில் 2007 இல் "ஆண்டின் சிறந்த பிளேஸ்டேஷன் விளையாட்டு விருதிற்குத் தேர்வானது". 2009 ஆம் ஆண்டில், ஐ.ஜி.என் இதை எல்லா நேரத்திலும் இரண்டாவது சிறந்த பிளேஸ்டேஷன் 2 விளையாட்டாக பட்டியலிட்டது, மேலும் ஐ.ஜி.என் மற்றும் கேம்ஸ்பாட் இரண்டும் பிளேஸ்டேஷன் 2 சகாப்தத்தின் ஸ்வான் பாடல் என்று கருதுகின்றன. 2012 ஆம் ஆண்டில், காம்ப்ளக்ஸ் பத்திரிகை காட் ஆஃப் வார் II ஐ எல்லா காலத்திலும் சிறந்த பிளேஸ்டேஷன் 2 விளையாட்டு என்று பெயரிட்டது. இது வெளியான ஒரு வாரத்தில் இங்கிலாந்தில் அதிகம் விற்பனையான விளையாட்டுஎனும் சாதனை படைத்தது மேலும் உலகளவில் 4.24 மில்லியன் பிரதிகள் விற்பனையானது, இது அனைத்துக் காலத்திலும் அதிம் விற்பனை ஆன பிளேஸ்டேஷன் 2 பிரதிகள் வரிசையில் பதினான்காம் இடத்தினைப் பிடித்தது. காட் ஆஃப் வார் உடன், காட் ஆஃப் வார், பிளேஸ்டேஷன் 3 க்கான காட் ஆஃப் வார் கலெக்சன் நவம்பர் 17, 2009 அன்று மறுவடிவமைக்கப்பட்டு வெளியிடப்பட்டது. மறுவடிவமைக்கப்பட்ட பதிப்பு ஆகஸ்ட் 28, 2012 அன்று காட் ஆஃப் வார் சாகாவின் ஒரு பகுதியாக மீண்டும் வெளியிடப்பட்டது.
கதை
கிராடோஸ், போரின் புதிய கடவுள், அவரது கடந்த கால கனவுகளால் இன்னும் வேட்டையாடப்படுகிறார், மேலும் அவரது அழிவுகரமான வழிகளுக்காக மற்ற கடவுள்களால் ஒதுக்கி வைக்கப்படுகிறார். ஏதீனாவின் எச்சரிக்கைகளை புறக்கணித்து, ரோடோஸ் மீதான தாக்குதலில் க்ராடோஸ் ஸ்பார்டன் இராணுவத்தில் இணைகிறான், அந்த நேரத்தில் ஒரு மாபெரும் கழுகு திடீரென்று அவனது சக்திகளை வெளியேற்றி, கொலோசஸ் ஆஃப் ரோட்ஸை உயிரூட்டுகிறது. சிலையை எதிர்த்துப் போராடும் போது, ஜீயஸ் கிராடோஸுக்கு பிளேட் ஆஃப் ஒலிம்பஸை வழங்குகிறார், இது ஜீயஸ் பெரும் போரை முடிவுக்குக் கொண்டுவர பயன்படுத்திய ஒரு வலிமையான வாள், கிராடோஸ் தனது தெய்வீக சக்தியின் எஞ்சியிருக்கும் கத்தியை உட்செலுத்த வேண்டும். இப்போது மனிதராக இருந்தாலும், க்ராடோஸ் கொலோசஸை தோற்கடித்தார், ஆனால் மரணமடைந்தார். கழுகு தன்னை ஜீயஸாக இருந்ததை வெளிப்படுத்துகிறது, அதீனா அவ்வாறு செய்ய மறுத்ததால் அவர் தலையிட வேண்டிய கட்டாயம் ஏற்பட்டது என்று கூறுகிறார். ஜீயஸ் கிராடோஸுக்கு தெய்வங்களுக்கு விசுவாசமாக இருப்பதற்கான இறுதி வாய்ப்பை வழங்குகிறார், ஆனால் க்ராடோஸ் மறுக்கிறார். ஜீயஸ் அவரை பிளேடால் கொன்று ஸ்பார்டன் இராணுவத்தை அழிக்கிறார்.
சான்றுகள்
பகுப்பு:நூலட்டை விடுபட்ட நூல்கள் பகுப்பு:கணினி விளையாட்டுக்கள்
பாராஞ்சி ஊராட்சி
பாராஞ்சி ஊராட்சி (Paranchi Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள காவேரிப்பாக்கம் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4471 ஆகும். இவர்களில் பெண்கள் 2247 பேரும் ஆண்கள் 2224 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சியு சாங் சனின் மேற்கு நோக்கிய பயணங்கள்
சியு சாங் சனின் மேற்கு நோக்கிய பயணங்கள் (Travels to the West of Qiu Chang Chun) என்பது தாவோயியத் துறவி சியு சுஜியின் மேற்கு நோக்கிய பயணங்கள் பற்றிய குறிப்பு ஆகும். இதை இவரது சீடர் லீ சிச்சாங் எழுதினார். லீ சிச்சாங் தன் ஆசானுடன் பயணித்தார். இந்நூல் இரு பகுதிகளைக் கொண்டுள்ளது. முதல் பகுதி சீனாவின் சான்டோங்கிலிருந்து மேற்கு நோக்கிய பயணம் மற்றும் திரும்பி வந்ததையும் இரண்டாம் பகுதி சியு சுஜி செங்கிஸ் கானிற்கு வழங்கிய அறிவுரைகளையும் கொண்டுள்ளது. செங்கிஸ் கான் சியு சுஜியை ஒரு தங்கப் பட்டிகையைக் கொடுத்து வருமாறு அழைத்தார். 1220ஆம் ஆண்டு தன் பயணத்தைத் தொடங்கிய சியு சுஜி 1222ஆம் ஆண்டு ஆப்கானித்தானின் இந்து குஷ் மலைப் பகுதியில் செங்கிஸ் கானைச் சந்தித்தார். சீனாவில் இருந்து பாரசீகம் சென்று திரும்பிய இவரது பயணம் 1220 முதல் 1224 வரை மூன்று ஆண்டுகள் நடந்தது.
மொழிபெயர்ப்புகள்
இப்பயணங்களை முதன் முதலில் உருசிய மொழிக்கு பல்லாடியசு என்ற உருசியத் துறவி 1866இல் மொழிபெயர்த்தார்.
வ. பெருமாள்
'''வ. பெருமாள்''' (பிறப்பு நவம்பர் 9 1943) மலேசியாவில் எழுத்தாளர்களுள் ஒருவராவராவார். ருக்மணி பெருமாள், மல்லிகா பெருமாள், கோவிதாசன், உதயச்சந்திரன் போன்ற புனையர்களால் நன்கறியப்பட்ட இவர் கோயில் அலுவலராவார். மேலும் இவர் சிலாங்கூர் கூட்டரசு வளாகத் தமிழ் எழுத்தாளர் சங்கத்தின் செயலாளராகவும், மலேசிய-மொரிசியஸ் நட்புறவுக் கழகத்தின் பொருளாளராகவும் கடமைபுரிந்துள்ளார்.
சியு சாங் சனின் மேற்கு நோக்கிய பயணங்கள்
மொழிபெயர்ப்புகள்
1888ஆம் ஆண்டு பெய்ஜிங் உருசியத் தூதராகத்தில் பணியாற்றிய எமில் என்ற ஒரு பால்டிக் செருமானிய மருத்துவர் இப்பயணங்களின் ஆங்கில மொழிபெயர்ப்பை வெளியிட்டுள்ளார்.
வ. பெருமாள்
எழுத்துத் துறை ஈடுபாடு
1962 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள், வானொலிக் கட்டுரைகள் போன்றவற்றை எழுதியுள்ளார். தற்போது அதிகம் சமயக் கட்டுரைகளே எழுதி வருகிறார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
சியு சாங் சனின் மேற்கு நோக்கிய பயணங்கள்
மொழிபெயர்ப்புகள்
இந்நூலை ஆர்தர் வாலேய் என்பவர் 1931ஆம் ஆண்டு "ஒரு இரசவாதியின் பயணங்கள்" என்ற தலைப்பில் ஆங்கிலத்திற்கு மொழிபெயர்த்துள்ளார்.
உசாத்துணை
பகுப்பு:செங்கிஸ் கான் குறித்த நூல்கள்
திருவரங்கக் கலம்பகம்
திருவரங்கக் கலம்பகம் பாடியவர் அழகிய மணவாளதாசராவர். திருவரங்கத்திலே அறிதுயில் கொள்ளும் ஸ்ரீ ரங்கநாதனைப் பாட்டுடைத் தலைவனாகக் கொண்டது திருவரங்கக் கலம்பகம். இதனுள், சிறப்புப் பாயிரமாக இரு செய்யுள்களும், காப்பாக நான்கு செய்யுள்களும், பிற் சேர்க்கையாக ஒரு செய்யுளும், நூலாக 100 செய்யுள்களும் உள்ளன. அம்மானை, இரங்கல், ஊசல், ஊர், களி, காலம், குறம், கைக்கிளை, சம்பிரதம், சித்து, தவம், தழை, நாரை, பாண், புயவகுப்பு, மடக்கு, மதங்கு, மறம், மேகம், வண்டு முதலிய உறுப்புகள் அமைய அகப் பொருளுக்கு முக்கியத்துவம் கொடுத்து பாடப்பட்டுள்ளது.
கொற்றவன்தன் திருமுகத்தைக் கொணர்ந்த தூதா! குறையுடலுக்கோ மறவர் கொம்பைக் கேட்டாய்! அற்றவர்சேர் திருவரங்கப் பெருமாள் தோழன் அவதரித்த திருக்குலமென்று அறியாய் போலும் எனும் பாடல் பெருமாள் மீது பற்று வைத்த மறவர் குலப்பெண்ணை மன்னரே கேட்டும் மணமுடிக்க மறுப்பதாய்க் கூறுகிறது.
மேற்கோள்கள்
பகுப்பு:கலம்பகங்கள் பகுப்பு:வைணவத் தமிழ் இலக்கியம்
பேர்ள் துறைமுகத் தாக்குதல்
thumb|right|பேல் துறைமுகத்தை ஜப்பானிய விமானங்கள் தாக்கியபோது
பேர்ள் துறைமுகத் தாக்குதல் (Pearl Harbor Attack) எனப்படும் தாக்குதல் 1941 ம் ஆண்டு டிசம்பர் 7 ல் ஹவாய்த் தீவில் இருந்த ஐக்கிய அமெரிக்க கப்பற் படை தளமான பேர்ள் துறைமுகம் மீது ஜப்பானியக் கப்பற்படைத் தாக்குதல் நடத்தியதைக் குறிக்கும். இந்த தாக்குதலுக்குப் பிறகே அமெரிக்க இராணுவம் அதிகாரப்பூர்வமாக இரண்டாம் உலகப்போரின் களத்தில் குதித்தது. இந்த தாக்குதலுக்கு ஜப்பானியர் இரண்டு பிரிவாக மொத்தம் 353 விமானங்களை பயன்படுத்தினர். இந்த தாக்குதலினால் அமெரிக்க கப்பற்படையின் நான்கு கப்பல்கள் மூழ்கடிக்கப்பட்டன. மேலும் 4 கப்பல்கள் பலத்த சேதத்துக்கு ஆளாகின. மேலும் 3 ஆயுதம் தாங்கி சிறு கப்பல்கள் (குருசர்ஸ்) மூழ்கின. 188 விமானங்கள் வீழ்த்தப்பட்டன. 2402 வீரர்களும் கொல்லப்பட்டனர். 1282 பேர் காயமடைந்தனர். ஜப்பானியர்களுக்கு இப்போரில் குறைந்த சேதமே ஏற்பட்டது. 29 விமானங்கள், 3 நீர்மூழ்கி கப்பல்கள் சேதமாயின. 69 ஜப்பானிய வீரர்கள் கொல்லப்பட்டனர். இதன் விளைவாக அமெரிக்கா ஜப்பான் மீது போர்ப் பிரகடன அறிவிப்பை வெளியிட்டது. இதை ஜப்பானிய தூதரகத்தின் மூலம் ஜப்பானுக்கு அமெரிக்கா அறிவித்தது.
மீண்டும் நல்லடக்கம்
யுஎஸ்எஸ் ஒக்லஹோமா என்று பெயரிடப்பட்டிருந்த அமெரிக்க கடற்படையின் போர்க்கப்பல் மீது நீருக்கு அடியிலிருந்து குண்டு வீசி ஜப்பான் நடத்தியத் தாக்குதலில் அந்தக் கப்பல் கவிழ்ந்ததால், இறந்த படைவீர்ர்களின் உடல் ஹவாயில் புதைக்கப்ட்டது. இப்போது அந்த உடல்களை அடையாளம் காண்பதற்கு மரபணு பரிசோதனை உட்பட பல வழிகள் அடையாளம் கண்டு, உடல்களை இராணுவ மரியாதையுடன் மீண்டும் நல்லடக்கம் செய்யப்படவுள்ளன.
பலாந்தாங்கல் ஊராட்சி
பலாந்தாங்கல் ஊராட்சி (Palanthangal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, ஆரணி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 963 ஆகும். இவர்களில் பெண்கள் 514 பேரும் ஆண்கள் 449 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொறியியல் பட்டதாரி தகுதித் தேர்வு
பொறியியல் பட்டதாரி தகுதித் தேர்வு (Graduate Aptitude Test in Engineering, GATE) இந்திய அரசின் மனிதவள மேம்பாடு அமைச்சகம்,கல்வித் துறையில் இயங்கும் கேட்-தேசிய ஒருங்கிணைந்த வாரியத்திற்காக ஏழு இந்திய தொழில்நுட்பக் கழகங்களும் இந்திய அறிவியல் கழகமும் இணைந்து நடத்தும் நாடாளவிய ஆண்டுத் தேர்வாகும். இத்தேர்வில் தகுதிபெற்றவர்கள் மனிதவள அமைச்சகத்தின் பல்வேறு பட்டமேற்படிப்பு திட்டங்களில் சேரவும் நாட்டின் பொறியியல்/தொழில்நுட்ப கல்லூரிகள்/கழகங்களில் வேறு சில அரசு கல்விநிதி/உதவிகளை பெறவும் முடியும்.கேட் தேர்வில் தேர்ச்சி பெற்று இளநிலை பொறியியல்/தொழில்நுட்பம்/கட்டிடக்கலை/மருந்துகளியல் அல்லது முதுநிலை அறிவியல்/கணிதம்/புள்ளியியல்/கணினி செயல்பாடுகள் பட்டம் பெற்றவர்கள் தங்கள் மேற்படிப்பை பொறியியல்/தொழில்நுட்பம்/கட்டிடக்கலை/மருந்துகளியல் முதுநிலை/முனைவர் பட்டங்களுக்கும் அல்லது தொடர்புள்ள அறிவியல் முனைவர் திட்டங்களுக்கும் சேர தகுதி பேறுகின்றனர். கல்விநிதியுதவி பெற அக்கல்விச்சாலையின் விதிமுறைகளுக்கு உட்பட்டு பட்டமேற்படிப்பில் சேர்ந்திருக்க வேண்டும். பொறியியல்/தொழில்நுட்பம்/கட்டிடக்கலை/மருந்துவியல் பாடதிட்டங்களில் முதுநிலை பட்டம் பெற்றவர்களுக்கு கல்வியுதவி பெற கேட் தகுதி தேவையில்லை. சில கல்விநிலையங்கள் பட்டமேற்படிப்பில் சேர்க்க கேட் தகுதியை கட்டாய விதியாக வைத்துள்ளனர். மத்திய அறிவியல் மற்றும் தொழிலக ஆய்வு (CSIR) நிறுவனத்தின் இளநிலை ஆய்வாளர்கள் உதவிக்கும் அவர்கள் அரவணைக்கும் திட்டங்களின் ஆய்வாளர்களுக்கும் இத்தகுதி தேவைப்படுகிறது. சில அரசு நிறுவனங்கள் அறிஞர்/பொறியாளர் வேலையிடங்களுக்கு கேட் தகுதியை வேண்டுகின்றனர்.
அண்மைக் காலங்களில் பல கல்வி நிபுணர்கள் கேட் தேர்வினை, இவ்வகைப் போட்டித்தேர்வுகளில் மிகக் கடினமான ஒன்று என பகர்கின்றனர். மேலும் இந்திய தொழில்நுட்ப கழகங்களில் பொறியியல் படிப்பு மாணவர் சேர்க்கைக்காக நடத்தப்படும் ஒருங்கிணைந்த நுழைவுத்தேர்வு போன்றே மிக கடினமான வகையில் உள்ளது. சிங்கப்பூரிலுள்ள பல பல்கலைக்கழகங்களும் யெர்மானியிலுள்ள சில தொழில்நுட்ப பல்கலைக்கழகங்களும் தத்தம் கல்லூரிகளில் மேற்படிப்புகளில் சேர கேட் தேர்வு மதிப்பெண்களையும் ஓர் அளவுகோலாக கொண்டுள்ளன.
சமீபத்திய மாற்றங்கள்
2012ஆம் ஆண்டில் இருந்து கேட் நுழைவுத்தேர்வுக்கு விண்ணப்பிக்கும் முறை இணையம் மூலம் மட்டுமே நடைமுறைப் படுத்தப்படுகிறது. மேலும் இறுதியாண்டு மாணவர்கள் மட்டுமே விண்ணப்பிக்கும் வண்ணம் விதிமுறைகள் திருத்தி அமைக்கப்பட்டன. பெல், நெய்வேலி நிலக்கரி நிறுவனம், இந்தியன் ஆயில் நிறுவனம் மற்றும் ஓ.என்.ஜி.சி. போன்ற பல பொதுத் துறை நிறுவனங்கள் கேட் தேர்வையே தங்களது தகுதிச் சுற்றுத் தேர்வாக நடைமுறைப் படுத்தின.
கேட் 2014
இந்தியத் தொழில்நுட்பக்கழகம், பாம்பேவினால் இந்த நுழைவுத் தேர்வு நிர்வகிக்கப்படுகிறது. இந்த ஆண்டுக்கான கேட் நுழைவுத் தேர்வில் புதிய சில நடைமுறைகள் உட்புகுத்தப்பட்டன. மகளிர் விண்ணப்பதாரர்கள் மற்றும் சீர்மரபினர், மலைச்சாதியினர் மற்றும் மாற்றுத்திரனாளிகள் வகுப்புகளைச் சேர்ந்தவர்களுக்கு ரூ.750 எனவும் பிற பிற்படுத்தப்பட்ட வகுப்பைச் சேர்ந்த ஆடவர்களுக்கு விண்ணப்பக் கட்டணம் ரூ.1500 எனவும் நிர்ணயிக்கப்பட்டுள்ளது. இம்முறை பெருவாரியான துறைகளுக்கு இணைய வழி நுழைவுத் தேர்வு முறை அறிமுகப்படுத்தப்படுகிறது. ஐந்து துறைகள் மட்டும் பழைய முறையே பின்பற்றப்படுகிறது. விண்ணப்ப நடைமுறைகள் செப்டம்பர் முதலாம் தேதி முதல் துவங்குகின்றன. இணைய வழித் தேர்வு எழுதுவோருக்கு நான்கு வாரங்களின் ஞாயிற்றுக் கிழமைகளில் தேர்வுகள் நடைபெறும். முதல் தேர்வு சனவரி இருபதாம் தேதி துவங்குகிறது.2014 ம் ஆண்டு கேட் தேர்வு 4 கட்டமாக நடைபெற்றது. தேர்வு முடிவுகள் மார்ச் பதினைந்தாம் தேதி வெளியிடப்படும்.
கேட் தேர்வை நடத்தும் அமைப்பும் ஆண்டும்
இந்திய அறிவியல் கழகம் மற்றும் 7 இந்திய தொழில்நுட்பக் கழகங்கள் ஆகிய 8 நிறுவனங்களில் ஒன்று ஒவ்வொரு ஆண்டும் கேட் தேர்வை நடத்துவதற்கான பொறுப்பை ஏற்கும்.
உசாத்துணைகள்
பகுப்பு:இந்திய தொழில்நுட்பக் கழகங்கள் பகுப்பு:தேர்வுகள் பகுப்பு:இந்திய அளவிலான நுழைவுத் தேர்வுகள்
விவேகானந்தா மகளிர் கல்லூரி, கொல்கத்தா
விவேகானந்தா மகளிர் கல்லூரி (Vivekananda College for Women) என்பது 1961-ல் இந்தியாவின் மேற்கு வங்காளத்தின் கல்கத்தாவில் உள்ள பாரிசாவில் நிறுவப்பட்ட மகளிர் கல்லூரி ஆகும். இக்கல்லூரியில் இளநிலை மற்றும் முதுநிலை பாடங்கள் போதிக்கப்படுகின்றன. விவேகானந்த மகளிர் கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.
அங்கீகாரம்
விவேகானந்த மகளிர் கல்லூரி, புது தில்லி பல்கலைக்கழக மானியக் குழுவால் அங்கீகரிக்கப்பட்டுள்ளது. 2006ஆம் ஆண்டில், பெங்களூரில் உள்ள தேசிய மதிப்பீடு மற்றும் தரச்சான்று அவையினால் B++ தரம் வழங்கப்பட்டது.
வெளி இணைப்புகள்
பகுப்பு:மேற்கு வங்காளத்திலுள்ள மகளிர் கல்லூரிகள்
வஜதுல்லா வஸ்தி
வஜதுல்லா வஸ்தி (Wajahatullah Wasti, பிறப்பு: நவம்பர் 11 1974), பாக்கித்தானியத் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும் 15 முதல்தர துடுப்பாட்டப் போட்டிகளிலும் கலந்து கொண்டுள்ளார். 1999 இலிருந்து 2000 வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1974 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
பொய்யாமணி மகாமாரியம்மன் வலம்புரிவிநாயகர் கோயில்
பொய்யாமணி மகாமாரியம்மன் வலம்புரிவிநாயகர் கோயில் தமிழ்நாட்டில் கரூர் மாவட்டம், பொய்யாமணி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கேப்பாப்புலவு
கேப்பாப்புலவு என்பது சிறிலங்காவின் முல்லைத்தீவு மாவட்டத்திலுள்ள ஓர் இடமாகும்.
துல்லியமான அமைவிடம்
முல்லைத்தீவு மாவட்டம் புதுக்குடியிருப்புக்கு மேற்காக அண்ணளவாக ஐந்து கிலோமீற்றர்கள் தொலைவில் கேப்பாப்புலவு அமைந்துள்ளது. புதுக்குடியிருப்பிலிருந்து முள்ளியவளைக்குச் செல்லும் சாலை கேப்பாப்புலவை ஊடறுத்தே செல்கிறது.
தரைத்தோற்றம்
கேப்பாப்புலவானது வயல்வெளிகள், பற்றைக்காடுகள், பெருங்காடுகள் கொண்ட ஓரிடம். கேப்பாப்புலவு வயல்களில் பெரும்போக, சிறுபோக நெற்செய்கை நடைபெறும். தொடக்கத்தில் இப்பகுதியில் மக்கள் குடியிருப்புக்கள் அதிகம் இருக்கவில்லை. போர் உக்கிரமடைந்த பின்னர், குறிப்பாக ஜெயசிக்குறு இராணுவ நடவடிக்கை தொடங்கப்பட்ட பின்னர் இப்பகுதியில் கணசமான அளவு மக்கள் குடியிருப்புக்கள் பெருகியிருந்தன.
நந்திக்கடல் என அழைக்கப்படும் நீரேரி கேப்பாப்புலவை ஓர் எல்லையாகக் கொண்டுள்ளமை குறிப்பிடத்தக்கது. நந்திக்கடல் நீரேரிக் கரையை அண்டி கால்நடைப் பட்டிகள் பல இருந்தன.
பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
வீரசோழன்
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 5,746 மக்கள் இங்கு வசிக்கின்றார்கள். இவர்களில் 2,923 ஆண்கள், 2,823 பெண்கள் ஆவார்கள். வீரசோழன் மக்களின் சராசரி கல்வியறிவு 83.37% ஆகும். இது இந்திய தேசிய சராசரி கல்வியறிவான 59.5% விட கூடியதே. வீரசோழன் மக்கள் தொகையில் 14.6% ஆறு வயதுக்குட்பட்டோர் ஆவார்கள். 1341 வீடுகளும் உள்ளன.
வழிபாட்டுத்தலங்கள்
ஜும்-ஆ மசூதி, சின்னமசூதி, மதரசா மசூதி, ஆகிய 3 மசூதிகள் உள்ளன. ஸ்ரீ ஹரி சக்கர மூர்த்தி பெருமாள் கோவில் மற்றும் ஈஸ்வரன் கோவில் மற்றும் சிறுதெய்வ கோவில் ஆகிய கோவில்களும் உள்ளன.
போக்குவரத்து வசதிகள்
காலை 4 மணி முதல் இரவு 10 மணி வரை தொடர்ச்சியான பேருந்து வசதி உள்ளது.
ஆதாரங்கள்
பகுப்பு:விருதுநகர் மாவட்டத்திலுள்ள கிராமங்கள்
எலுவப்பள்ளி திம்மராயசாமி கோயில்
எலுவப்பள்ளி திம்மராயசாமி கோயில் தமிழ்நாட்டில் கிருஷ்ணகிரி மாவட்டம், எலுவப்பள்ளி என்னும் ஊரில் அமைந்துள்ள பெருமாள் கோயிலாகும்.
அல் கமில் பில் தாரிக்
அல் கமில் பில் தாரிக் என்பது இப்னு அல் ஆதிர் எழுதிய ஒரு வரலாற்று நூல் ஆகும். இந்நூலின் பெயரின் பொருள் முழு வரலாறு என்பதாகும். இது 1231ஆம் ஆண்டு எழுதப்பட்டது. இந்நூலின் மூன்றாம் பாகம் அரபியிலிருந்து ஆங்கிலத்திற்கு டி. எஸ். ரிச்சர்ட்சு என்பவரால் 2008ஆம் ஆண்டு "அல்-கமில் ஃபில்-தாரிக்கில் இருந்து சிலுவைப் போர் காலம் பற்றிய இப்னு அல் ஆதிரின் தொகுக்கப்பட்ட நிகழ்வுகள்: பாகம் 3. ஆண்டுகள் 589-629/1193-1231: சலாதினுக்குப் பிந்தைய அயூப்பிடுகள் மற்றும் மங்கோலிய ஆபத்து" என்ற தலைப்பில் மொழிபெயர்க்கப்பட்டுள்ளது. செங்கிஸ் கான் காலத்தில் சிரியாவின் மொசூல் நகரத்தில் இப்னு அல் ஆதிர் வாழ்ந்தார். செங்கிஸ் கான் குவாரசமியாவைத் தாக்கிய நிகழ்வுகள் இதில் இடம்பெற்றுள்ளன.
எலுவப்பள்ளி திம்மராயசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
அல் கமில் பில் தாரிக்
உசாத்துணை
பகுப்பு:செங்கிஸ் கான் குறித்த நூல்கள்
எலுவப்பள்ளி திம்மராயசாமி கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சனவரி 25
வெளி இணைப்புகள்
பகுப்பு:சனவரி பகுப்பு:ஆண்டின் நாட்கள்
சிறிசு சந்திர நந்தி
மகாராஜா சிறிசு குமார் நந்தி (Maharaja Srish Kumar Nandy) (1897-1952) இவர் கோசிம்பசார் பகுதியின் கடைசி ஜமீந்தாரும், பிரபல எழுத்தாளரும், அரசியல்வாதியும் மற்றும் வங்காளத்தின் நில உரிமையாளருமாவார். இவர் சர் மகாராஜா மணிந்திர சந்திர நந்தியின் மூத்த மகனாவார்
அரசியல் பணி
இவர் 1936 வங்காளத் தேர்தல்களில் சுயேட்சை வேட்பாளராகத் தேர்ந்தெடுக்கப்பட்டார் பின்னர் வங்காள அரசாங்கத்தில் நீர்ப்பாசனம், தகவல் தொடர்பு மற்றும் பணிகளுக்குப் பொறுப்பான அமைச்சராக 1936-1941 ஆண்டுகளில் அபுல் காசெம் பசுலுல் ஹக் அமைச்சரவையில் பணியாற்றினார். இவர் 1924 முதல் வங்காள சட்டமன்ற உறுப்பினராகவும் இருந்தார். இவர் ஆரம்பத்தில் இந்து மகாசபையுடன் தொடர்பு கொண்டிருந்தார் ஆனால் பின்னர் காங்கிரசில் சேர்ந்தார்.
படைப்புகள்
பெங்கால் ரிவர்ஸ் மற்றும் அவர் எகனாமிக்ஸ் வெல்பேர், பிளட் அன்ட் இட்ஸ் ரெமடி, மோனோபதி (மனதைப் பற்றிய ஒரு நோயியல் ஆய்வு) - ஒரு நகைச்சுவை நாடகம், தஸ்யு துஹிதா (இராபரின் மகள்) - ஐந்து பேர் நடிக்கும் ஒரு நாடகம் போன்ற புத்தகங்களை எழுதியுள்ளார். .
பணிகள்
இவரது தந்தையின் நினைவாக அவர் நிறுவிய மகாராஜா மணிந்திர சந்திர கல்லூரி நினைவுச்சின்னமாக நிற்கிறது. பின்னர், இவர் மகாராஜா சிறிசு சந்திர கல்லூரி என்று அழைக்கப்படும் மற்றொரு நிறுவனத்தை நிறுவி நிதியளித்தார். இவர் உயர் கல்விக்கானப் பள்ளியை நிறுவினார். (எத்தோரா, சலன்பூர் பகுதி, பாசிம் பர்தாமனில் உள்ள எத்தோரா சிறிசு சந்திர நிறுவனம்.)
குறிப்புகள்
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1952 இறப்புகள் பகுப்பு:1897 பிறப்புகள்
மிச்செல் பிளாட்டினி
வெளியிணைப்புகள்
பகுப்பு:1955 பிறப்புகள் பகுப்பு:பிரான்சியக் கால்பந்தாட்ட வீரர்கள் பகுப்பு:வாழும் நபர்கள்
டி. எஸ். பொன்னுசாமி
'''டி. எஸ். பொன்னுசாமி''' (பிறப்பு: டிசம்பர் 22 1946) மலேசியாவில் எழுத்தாளர்களுள் ஒருவராவராவார். தீப்பொறி எனும் புனைப்பெயரால் நன்கறியப்பட்ட இவர் ஒரு பத்திரிகையாசிரியராவார். தீவிரச் சமுதாயச் சிந்தனையுள்ள கவிஞர். "உயர்வோம்" இதழில் பொறுப்பாசிரியராகவும், பொன் பாவலர் மன்றத்தின் தலைவராகவும் இருந்துள்ளார்.
எழுத்துத் துறை ஈடுபாடு
1965 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள், வானொலிக் கட்டுரைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. அதிகமாக இசைப்பாடல்கள் எழுதியுள்ளார், அவை உள்ளூர்ப் பாடகர்களால் அரங்கேற்றப்பட்டுள்ளதோடு இசைநாடா, குறுந்தட்டு வடிவங்களும் பெற்றுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1946 பிறப்புகள்
ஏற்றிச் செல்லி அமைப்பு
ஏற்றிச் செல்லி அமைப்பு (Conveyor system) என்பது பொருள்கள் மற்றும் மூலப்பொருள்களைக் கையாளும் இயந்திரம். இது பொருள்களை ஒரு இடத்திலிருந்து மற்றொரு இடத்திற்கு எடுத்துச் செல்ல உதவும் இயந்திரம் ஆகும். பொதுவாக அதிக அளவு பொருள்களை இடம் மாற்றும் பகுதிகளிலும் அதிக எடை கொண்ட பொருள்களை இடம் மாற்றும் பகுதிகளிலும் இது பயன்படுகிறது. தொழிற்சாலைகளில் பொதியல் (packaging) செய்யும் பகுதிகளில் அதிக அளவு பயன்படுத்தப்படுகிறது. தொழிற்சாலைகளின் பயன்பாடுகளுக்கு ஏற்பப் பலவகையான ஏற்றிச் செல்லிகள் பயன்படுத்தப்படுகிறது.இதில் முக்கிய வகை சங்கிலி ஏற்றிச் செல்லி. சங்கிலி ஏற்றிச் செல்லி பல தொழிற்சாலைகளில் பல விதங்களில் பயன்படுகிறது. சங்கிலி ஏற்றிச் செல்லிகளில் வாளிகளை இணைத்து அதில் பொருள்களை ஏற்றிச் செல்லும் விதத்திலும் வடிவமைக்கப்பட்டுள்ளது.
மேற்கோள்கள்
பகுப்பு:கருவிகள்
சுசான் கெய்சர்
மேற்கோள்கள்
பகுப்பு:பெண் வானியலாளர்கள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:வாழும் நபர்கள்
பெப்ரவரி 5, 2009 அவுஸ்திரேலியா கன்பராவில் தமிழர் பேரணி
அவுஸ்திரேலியா தமிழர் பேரணி என்பது இலங்கைத் தமிழர் இனவழிப்பை எதிர்த்து பெப்ரவரி 5, 2009 அன்று அவுஸ்திரேலியா தலைநகரான கன்பராவில் நடாத்தப்பட்ட ஆர்ப்பாட்ட பேரணி ஆகும். இதில் 4000 இற்கும் மேலான தமிழர்கள் கலந்துகொண்டார்கள். இந்நிகழ்வை தென்துருவ தமிழ் அமைப்புக்களின் சம்மேளனம் ஒழுங்குசெய்தது.